
Nr. 3024 din 18.03.2024
REFERAT DE APROBARE
la proiectul de hotărâre privind acordarea unui mandat special reprezentantului de drept al U.A.T. Marghita, în Adunarea Generală a Asociaţilor Asociaţiei de Dezvoltare Intercomunitară ECOLECT GROUP, să voteze aprobarea tarifelor pentru gestionarea deşeurilor aferente activităţilor pe fluxul deşeurilor municipale în judeţul Bihor, desfăşurate de operatorii: S.C. ECO BIHOR S.R.L., GIREXIM UNIVERSAL S.A., RER VEST S.A., S.C. SALUBRI S.A. și S.C. AVE BIHOR S.R.L.
Prezentul referat de aprobare are la bază prevederile art.6 alin (3) si art.30 alin.(1) si (2) din Legea  nr. 24/2000, privind normele de tehnică legislativa pentru elaborarea actelor normative, republicată , cu modificările și completările ulterioare, reprezentând instrumentul de prezentare si motivare a  proiectului de hotărâre privind acordarea unui mandat special reprezentantului de drept al U.A.T. Marghita în Adunarea Generală a Asociaţilor Asociaţiei de Dezvoltare Intercomunitară ECOLECT GROUP, să voteze aprobarea tarifelor pentru gestionarea deşeurilor aferente activităţilor pe fluxul deşeurilor municipale în judeţul Bihor, desfăşurate de operatorii: S.C. ECO BIHOR S.R.L., GIREXIM UNIVERSAL S.A., RER VEST S.A., S.C. SALUBRI S.A. și S.C. AVE BIHOR S.R.L.
Față de aceasta arătăm următoarele: 

În conformitate cu prevederile art. 8 alin. (1) și (3) lit. k) și art. 9 ale Legii nr.51/2006 a serviciilor comunitare de utilităţi publice, republicată, modificată și completată, autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, gestionarea şi funcţionarea serviciilor de utilităţi publice, precum şi în ceea ce priveşte crearea, dezvoltarea, modernizarea, reabilitarea şi exploatarea bunurilor proprietate publică sau privată a unităţilor administrativ-teritoriale care compun sistemele de utilităţi publice și aprobarea stabilirii, ajustării sau modificării preţurilor şi tarifelor, după caz, în condiţiile legii speciale, cu respectarea normelor metodologice/procedurilor elaborate şi aprobate de autorităţile de reglementare competente.

Prin Ordinul A.N.R.S.C. nr.640/2022 au fost aprobate Normele metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare.
Art. 6 alin. (1) lit. n) și art. 36, art. 43, art. 45 – 47, art. 51 din Legea serviciului de salubrizare a localităților nr.101/2006, cu modificările și completările ulterioare reglementează competențele autorităților publice locale în cee ace privește activitatea de salubrizare, acestea având competențe exclusive privitor la aprobarea stabilirii, ajustării sau modificării tarifelor. 
Potrivit art. 16 alin. (3) pct. 22 din Statutul A.D.I. Ecolect Group,  Adunarea Generală a Asociaților are competența de a aproba stabilirea, modificarea sau modificarea prețurilor și tarifelor pentru serviciile de utilități publice, cu mențiunea că aceste atribuții pot fi exercitate doar în baza mandatului special acordat de Parte prin hotărâre a consiliului local.

Prin adresa nr. 57/30.01.2024, înregistrată la A.D.I. Ecolect Group sub nr. 93/30.01.2024, operatorul CMJDTN S.C. ECO BIHOR S.R.L., în baza contractului de Parteneriat Public Privat nr. 122.246 din 23.12.2003 a solicitat modificarea tarifelor și Raportul de specialitate nr. 201/08.03.2024 întocmit de către aparatul tehnic al A.D.I. Ecolect Group, conform Anexei nr. 1 la proiectul de hotărâre.

Prin Notă privind aprobarea modificării tarifului Stației de tratare mecano-biologică a deșeurilor nr. 202/08.03.2024 elaborată de către aparatul tehnic al A.D.I. Ecolect Group, operatorul Stației de tratare mecano-biologică a deșeurilor GIREXIM UNIVERSAL S.A., în baza contractului de delegare nr. 413 din 18.07.2023, conform Anexei nr. 2 la proiectul de hotărâre.

Prin adresa nr. 486/23.04.2020, înregistrată la A.D.I. Ecolect Group sub nr. 91/06.03.2024, operatorul de salubritate RER VEST S.A., în baza contractului de concesiune nr. 486 din 23.04.2020 a solicitat modificarea tarifelor și Raportul de specialitate nr. 203/08.03.2024 întocmit de către aparatul tehnic al A.D.I. Ecolect Group, conform Anexei nr. 3 la proiectul de hotărâre. 

Prin adresa nr. 698/28.02.2024, înregistrată la A.D.I. Ecolect Group sub nr. 175/29.02.2024, operatorul de salubritate S.C. SALUBRI S.A., în baza contractului de concesiune nr. 104 din 03.02.2020 a solicitat modificarea tarifelor și Raportul de specialitate nr. 204/08.03.2024 întocmit de către aparatul tehnic al A.D.I. Ecolect Group, conform Anexei nr. 4 la proiectul de hotărâre. 

Prin adresa nr. 22582/20.12.2023, înregistrată la A.D.I. Ecolect Group sub nr. 1126/15.12.2023, operatorul de salubritate S.C. AVE BIHOR S.R.L., în baza contractului de concesiune nr. 105 din 03.02.2020 a solicitat modificarea tarifelor și Raportul de specialitate nr. 205/08.03.2024 întocmit de către aparatul tehnic al A.D.I. Ecolect Group, conform Anexei nr. 5 la proiectul de hotărâre.

Prin adresa nr. 22584/20.12.2023, înregistrată la A.D.I. Ecolect Group sub nr. 1135/20.12.2023, operatorul de salubritate S.C. AVE BIHOR S.R.L., în baza contractului de concesiune nr. 106 din 03.02.2020 a solicitat modificarea tarifelor și Raportul de specialitate nr. 206/08.03.2024 întocmit de către aparatul tehnic al A.D.I. Ecolect Group, conform Anexei nr. 6 la proiectul de hotărâre.

Prin adresa nr. 22586/20.12.2023, înregistrată la A.D.I. Ecolect Group sub nr. 1135/20.12.2023, operatorul de salubritate S.C. AVE BIHOR S.R.L., în baza contractului de concesiune nr. 107 din 03.02.2020 a solicitat modificarea tarifelor și Raportul de specialitate nr. 207/08.03.2024 întocmit de către aparatul tehnic al A.D.I. Ecolect Group, conform Anexei nr. 7 la proiectul de hotărâre. 

Prin adresa nr. 22588/20.12.2023, înregistrată la A.D.I. Ecolect Group sub nr. 1135/20.12.2023, operatorul de salubritate S.C. AVE BIHOR S.R.L., în baza contractului de concesiune nr. 108 din 03.02.2020 a solicitat modificarea tarifelor și Raportul de specialitate nr. 208/08.03.2024 întocmit de către aparatul tehnic al A.D.I. Ecolect Group, conform Anexei nr. 8 la proiectul de hotărâre.
II. Impactul socio-economic: Identificarea și implementarea măsurilor necesare pentru realizarea scopului următit
III. Impactul financiar asupra bugetului judeţului:  nu este cazul.
IV. Impactul asupra sistemului juridic: nu este cazul.
V. Consultări derulate în vederea elaborării proiectului de hotărâre în cauză: nu este cazul.

VI. Activităţi de informare publică privind elaborarea proiectului de hotărâre în cauză: nu este cazul; 

VII. Măsuri de implementare necesare, respectiv modificările instituţionale şi funcţionale preconizate:  - în curs de desfășurare; 

Potrivit prevederilor art. 240 alin. (2) din O.U.G. nr. 57/2019 privind Codul  administrativ, apreciez că adoptarea proiectului de hotărâre privind acordarea unui mandat special reprezentantului de drept al U.A.T. Marghita în Adunarea Generală a Asociaţilor Asociaţiei de Dezvoltare Intercomunitară ECOLECT GROUP, să voteze aprobarea tarifelor pentru gestionarea deşeurilor aferente activităţilor pe fluxul deşeurilor municipale în judeţul Bihor, desfăşurate de operatorii: S.C. ECO BIHOR S.R.L., GIREXIM UNIVERSAL S.A., RER VEST S.A., S.C. SALUBRI S.A. și S.C. AVE BIHOR S.R.L., este necesară și oportună în scopul organizării și prestării în bune condiții a serviciului de salubritate. 
Față de cele mai sus menționate, în baza art. 136 alin. (8) din O.U.G. nr. 57/2019 
PROPUN:
CONSILIULUI LOCAL MARGHITA
Adoptarea  proiectul de hotărâre privind acordarea unui mandat special reprezentantului de drept al U.A.T. Marghita în Adunarea Generală a Asociaţilor Asociaţiei de Dezvoltare Intercomunitară ECOLECT GROUP, să voteze aprobarea tarifelor pentru gestionarea deşeurilor aferente activităţilor pe fluxul deşeurilor municipale în judeţul Bihor, desfăşurate de operatorii: S.C. ECO BIHOR S.R.L., GIREXIM UNIVERSAL S.A., RER VEST S.A., S.C. SALUBRI S.A. și S.C. AVE BIHOR S.R.L.
PRIMAR,
Marcel-Emil SAS-ADĂSCĂLIȚII

